Nafarroako Parlamentuko Mahaiak, 2018ko abenduaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Nafarroako automozioaren sektoreari merkatuaren eskariari nahiz Europako eta nazioarteko araudiari egokitzen laguntzearren legegintzaldi honetan hartutako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko abenduren 10ean

Lehendakaria: Ainhoa Aznárez Igarza

GALDERAREN TESTU6

Nafarroako Alderdi Sozialista talde parlamentarioari atxikitako Guzmán Garmendia jaunak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilari eta Nafarroako Gobernuko lehendakariorde denari, Osoko Bilkuran ahoz erantzun dezan:

Parisko Akordioan sinatutakoari jarraikiz, mundu osoko herrialdeak orain dela hainbat urte hasi ziren iragartzen beren planak, akordioa indarrean sartzen den urtean –2022an– arian-arian egokitzen joateko beren helburuak lortzearren. Neurri zabalduenetariko bat da errekuntzako motordun ibilgailuetatik ibilgailu elektrikoetara iragatea; zenbait herrialdek 2030ean ezarri dute konpromiso hori, halako moduan non ordutik aitzina ezin izanen bait erregai fosiletako modelorik saldu. Espainiak, berriz, 2040an ezarri du muga.

Nafarroako Gobernuak zer neurri hartu du legegintzaldi honetan Nafarroako automozioaren sektoreari laguntzeko merkatuaren eskariari nahiz Europako eta nazioarteko araudiari egokitzearren?

Iruñean, 2018ko azaroaren 30ean

Foru parlamentaria: Guzmán Garmendia Pérez